Naduri

Naduri (o Bompinzeri nta àutri parrati siciliani) è un cumuni di 676 abbitanti dâ pruvincia di Caltanissetta.

 Giografìa 

Lu sò tirritoriu è quasi ô centru dâ Sicilia nta n’ària cullinari posta a n'autizza media supra lu liveddu dû mari di 290 metri, rilivàbbili supra la carta d'Italia, fogghiu 267 urientamentu II N.O. "Muntidoru", di latitùtini Nord circa 37°28'30", mentri di luncitùtini Est 13°46'20".
S’appoggia supra nu virsanti dû munti Marrobbiu allungànnusi di Sud-Est a Nord-Ovest pi na lunghizza di circa un chilòmitru. Ussirvànnulu prucidennu di Milocca appari comu “vecchiu addurmisciutu”.
È dispostu supra n'ùnica via principali e ntâ sò lati s’artìculanu li casi, quasi uniformimenti distribbuuti.
Lu puntu cchiù vasciu dû centru abbitatu s’attrova a Nord-Ovest, a na quota autimètrica di circa 270 metri supra lu liveddu dû mari (Chiana Giarri), lu puntu cchiù àutu s’attrova a Sud-Est a na quota di circa 320 metri supra lu liveddu dû mari (Cuntrata Purtedda).
Lu tirritoriu si sgruppa n furma cchiù o menu triangulari cu basi a Sud e cima a Nord. Lu puntu cchiù àutu n quota dû sò tirritoriu e lu cozzu Don Filippu a quota 585 supra lu liveddu dû mari, ntô sò cunfinari cu lu tirritoriu di Racarmutu, mentri lu puntu cchiù vasciu s’attrova a Nord ntâ cunfruenza dû turrenti Naduri cû ciumi Gaddu D’Oru â quota di m 167 supra lu liveddu dû mari.

Ci sunnu tutta na seri di cullini rapprisintati a Nord dâ cuntrata Muntàutu, cuntrata Saja e Serra di Vacchi; a Est lu Munti Marrobbiu e a Sud lu Pizzu.

Catigurìa:Cumuni dâ pruvincia di Caltanissetta